Xhemil Dino

Xhemil Bej Dino [dž'eemil bei d'iino] (1894–1972) oli Albaania diplomaat.

Ta oli Albaania delegaat Rahvasteliidu 6., 7. ja 8. täiskogul (1925–1927). 

1932 nimetati Dino Albaania suursaadikuks Suurbritannias, kuid oli sunnitud tagasi astuma, sest tema armuke sooritas saatkonna trepil enesetapu.

Itaalia okupatsiooni ajal oli Xhemil Dino 12. aprillist 1939 Shefqet Verlaci valitsuse välisminister, kuni 3. juunil 1939 välisministeerium likvideeriti ja välisasjadega hakkas tegelema Itaalia välisministeerium. Dinole anti Itaalia välisteenistuse suursaadiku auaste.  

Pärast albaanlastega asustatud Kreeka alade vallutamist 1941 määrati Dino Thesprotia (Çamëria) ülemkomissariks.

Kategooria:Albaania diplomaadid
Kategooria:Sündinud 1894
Kategooria:Surnud 1972